钦定古今图书集成/明伦汇编/官常典/第739卷 > 邓旻
## 钦定古今图书集成/明伦汇编/官常典/第739卷 > 邓旻

按《靖州志》：旻，靖州卫指挥，政济宽严，军民赖之。正德
五年，峒贼寇郴州，羽书告急，旻以都指挥署守备往
御之。道经临蒸驿，题于壁曰：“不灭此贼，誓不归此路。”
师至双鱼岭，与贼对垒弗利，师将溃，旻厉声曰：“吾辈
受朝廷恩养，当以一腔热血报之。”众皆感动。旻奋勇
直前，失援被执，不屈，死之。先是有星殒于营侧，旻知
为咎征也，即属其子銮曰：“汝可于巡远祠设主候我，
我其不生还矣。”卒如其言。巡抚王纶上其事，诏加子
官一级。